इस्माइलाबाद | गांव ठसका मीरां जी में किसान गुरतेग सिंह के खेतों में एक व्यक्ति कई साल से काम कर रहा था। सोमवार सुबह जब वह खेतों में काम करने के लिए गया तो वह दोपहर तक वापस नहीं आया तो किसान ने खेतों में जाकर देखा कि वह खेतों में मुंह के बल गिरा था। मृतक का चेहरा खेत के पानी में डूबा था। मृतक की शिनाख्त सोनू उर्फ बाबा के रूप में हुई। किसान उसको पिहोवा के गुरुद्वारे से लेकर आए थे। पुलिस केस दर्ज कर जांच शुरू की है।